Pteridophyta 357 



ubefrugtet Ægcelle med dobbelt Kromosomeantal. Dette kommer i Stand derved, 

 at Sporedannelsen udebliver, som hos Athyrium Filix foemina var. clarissima, 

 hvor Gametofyterne dannes i Spidsen af Bladfligene eller i Nærheden af Sori, 

 eller ved at Sporerne dannes uden Reduktionsdeling (Marsilia Drummondii). De 

 apogamt dannede Sporofyter kan være stærkt' reducerede, undertiden i den 

 Grad, at Sporangier tilsyneladende opstaar direkte paa Gametofyten. 



1. Fam. Osmundaceæ. Sporangierne er kortstilkede, uden 

 Ring, men med en lille Gruppe tykvæggede Celler (der betegnes 

 som en rudimentær Ring); de aabner sig med en Længdespalte 

 og har kugletetraedriske Sporer. De er ikke samlede i Sori og 

 er ikke beskyttede af Slør, men dækker ofte tæt større Afsnit 

 af Bladene. Bladstilkene er skedeformet udvidede for neden; de 

 bærer aldrig Skælhaar, men har ofte i ung Tilstand en filtet Haar- 

 beklædning. 



Kun 3 Slægter. Osmunda har dobbelt fjersnitdelte Blade. De fertile Blad- 

 afsnit er stærkere grenede og smallere end de sterile og uden Assimilationsvæv; 

 hos O. regalis (Kongebregnen) er i Almindelighed den øvre Trediedel af Bladet 

 fertilt, hos O. Claytoniana de midterste Afsnit, og hos O. cinnamomea er alle 

 Afsnit paa Sporofyllerne fertile (dimorfe Blade). 

 Todea barbara (Australien, S. Afr.) har en meget 

 tyk Stamme og Sporangierne siddende paa Under- 

 siden af almindelige Blade. Leptopteris har tynde 

 Blade uden Spalteaabninger. — Stængelen har en 

 enkelt Centralcylinder indeholdende et Antal (13) 

 adskilte Vedstrænge omgivne af et sammenhæn- 

 gende Lag af Sivæv. Familien minder noget om 

 de eusporangiate Bregner ved Sporangiernes Byg- 

 ning og Udvikling. Gametofyten forholder sig væ- 

 sentlig som hos de andre Filicales; den har en 

 stærkt udviklet Midtribbe og kan holde sig le- 

 vende forholdsvis længe. Antheridierne har flere 

 Basalceller og en af flere Celler dannet Væg. 

 Arkegonierne har en ret Hals og 2—3 Kanalceller. Fig. 484. Osmunda regalis, 



aabnet Sporangium set fra 

 Ryggen. (60). (Luerssen). 



2. Fam. Schizæaceæ. Sporangierne 



er siddende eller kortstilkede; de har en transversal, endestillet 

 Ring og aabner sig ved en Længdespalte (Fig. 485). De anlægges 

 i Randen af særlige Bladafsnit, men kommer ofte senere til at 

 sidde paa disses Underside. Hos Lygodium dækkes hvert en- 

 kelt Sporangium af et Hylster. Sporerne er kugletetraedriske. 

 Stængelen er hos nogle protostelisk, hos andre solenostelisk eller 

 dictyostelisk. Troperne. 



